title: 2005/16/EK: A Tanács határozata (2004. december 22.) az AKCS-EK partnerségi megállapodás 96. cikke alapján különösen sürgős esetben Libériára vonatkozó intézkedések elfogadásáról szóló 2003/631/EK határozat módosításáról

text:
               12.1.2005

               HU

               Az Európai Unió Hivatalos Lapja

               L 8/12

      A TANÁCS HATÁROZATA

   (2004. december 22.)
   az AKCS-EK partnerségi megállapodás 96. cikke alapján különösen sürgős esetben Libériára vonatkozó intézkedések elfogadásáról szóló 2003/631/EK határozat módosításáról
   (2005/16/EK)
   AZ EURÓPAI UNIÓ TANÁCSA,
   tekintettel az AKCS-EK partnerségi megállapodásra, amely 2003. április 1-jén lépett hatályba és különösen annak 96. cikkére,
   tekintettel az AKCS–EK partnerségi megállapodás végrehajtása érdekében meghozandó intézkedésekről és követendő eljárásokról szóló belső megállapodásra (1), és különösen annak 3. cikkére,
   tekintettel a Bizottság javaslatára,
   mivel:

               (1)

               Az AKCS–EK partnerségi megállapodás 96. és 97. cikke alapján Libériával folytatott tárgyalások lezárásáról szóló, 2002. március 25-i 2002/274/EK tanácsi határozat (2), rendelkezik az AKCS–EK partnerségi megállapodás 96. cikke (2) bekezdésének c) pontja és a 97. cikkének (3) bekezdése értelmében megfelelő intézkedések elfogadásáról.

               (2)

               Az AKCS-EK partnerségi megállapodás 96. cikke alapján különösen sürgős esetben Libériára vonatkozó intézkedések elfogadásáról szóló, 2003. augusztus 25-i 2003/631/EK tanácsi határozat (3), rendelkezik az AKCS-EK partnerségi megállapodás 96. cikke (2) bekezdésének c) pontja és 97. cikkének (3) bekezdése értelmében megfelelő új intézkedések elfogadásáról.

               (3)

               Libériában a jelenlegi helyzet még nem biztosítja a demokratikus elvek, a felelősségteljes kormányzás és a jogállamiság tiszteletben tartását.

               (4)

               Ebből következően szükséges a 2003/631/EK határozatban előírt intézkedések érvényességi idejét meghosszabbítani, és az intenzív politikai párbeszédet Libériával folytatni,

         A KÖVETKEZŐKÉPPEN HATÁROZOTT:
   1. cikk
   A 2003/631/EK határozat 1. cikkében említett intézkedések 2006. június 30-án járnak le. Ez az időpont nem érinti az e határozat hatálya alá tartozó pénzügyi eszközökkel kapcsolatos egyedi lejárati időket.
   E határozathoz mellékelt levelet Libéria külügyminiszterének kell címezni.
   2. cikk
   A konzultációk kimenetele a 2002/274/EK határozathoz mellékelt levéltervezetben meghatározott módon változatlan marad.
   3. cikk
   Ez a határozat elfogadásának napjától alkalmazandó.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2004. december 22-én.

            a Tanács részéről

            az elnök

         C. VEERMAN

      (1)  HL L 317., 2000.12.15., 376. o.

      (2)  HL L 96., 2002.4.13., 23. o.

      (3)  HL L 220., 2003.9.3., 3. o.

      MELLÉKLET

                  H.E. Mr Thomas Nimely Yaya

                  Külügyminiszter

                  Monrovia

                  Libéria

            Tisztelt Miniszter Úr!
      Az Európai Unió a 2003. augusztus 27-i SGS3/7429 számú levelében tájékoztatta Libéria kormányát azon szándékáról, hogy az átfogó békeszerződés alapján részt vegyen a libériai békefolyamatban. A levél tartalmazta azt is, hogy az Európai Unió figyelmesen nyomon követi a politikai előrehaladást és az átmeneti reformot az Ön országában, valamint folytatja az AKCS-EK partnerségi megállapodás 8. cikke alapján az intenzív politikai párbeszédet és a 2002. március 27-i SGS 272745 számú levelünkben említett konzultációk kimenetelét.
      Több mint egy év telt el azóta, hogy a 2003. augusztusában Accrában aláírt átfogó békeszerződés aláírása következtében a libériai átmeneti nemzeti kormány hivatalba lépett. Ideje felmérni az átfogó békeszerződés végrehajtása során tett előrelépéseket és a fent említett konzultációk eredményeképpen létrejött kötelezettségeket.
      Az Európai Unió örömmel állapítja meg, hogy a biztonság és a nyugalom ismét visszatért az országba, és hogy néhány kezdeti intézkedést vezettek be a demokratikus átalakulás és a közszektor működésének reformja érdekében. Komoly aggodalomra ad okot azonban a libériai átmeneti kormány államháztartás- és makrogazdaság-igazgatása, az állami tulajdonú vállalatok és a korrupció növekvő mértéke. Ezenkívül az átfogó békeszerződés keretében felállított kormánybizottságok a felelős kormányzás és a beszámolási kötelezettség javításában fennálló feladataik végrehajtása során nem értek el megfelelő előrelépést. További lépések szükségesek az emberi jogok kérdésével kapcsolatban.
      A fent említettek fényében az Európai Unió azon a véleményen van, hogy a libériai átmeneti nemzeti kormány nem teljesen működőképes és operatív, és ezért a megfelelő intézkedéseket még nem lehet teljes egészében visszavonni. Ez utóbbi akkor történik meg, ha majd egy demokratikusan választott és beszámolási kötelezettséggel rendelkező elnököt beiktattak.
      Ezért a Bizottság úgy határozott, hogy a 2003. augusztus 25-i 2003/631/EK tanácsi rendelet érvényességi idejét 18 hónappal meg kell hosszabbítani. Ezalatt az időszak alatt továbbra is intenzív politikai párbeszédet kell folytatnunk az AKCS-EK partnerségi megállapodás 8. cikke és a 2002. március 27-i SGS 272745 számú levelünkben említett konzultációk kimenetele alapján az emberi jogok tiszteletben tartása, a demokrácia, a jogállamiság és a felelősségteljes kormányzás javítása érdekében. A párbeszédet – amely félévenkénti politikai felülvizsgálatot foglal magában – az Európai Unió és az Európai Bizottság elnöksége részvételével kell folytatni.
      Ezalatt a 2003. augusztus 25-i 2003/631/EK tanácsi határozatban megállapított megfelelő intézkedések alapján folytatni kell a békefolyamat támogatását és az ország felépítésének koncepcióját (Results Focused Transitional Framework).
      Tisztelettel,

            a Bizottság részéről

            a Tanács részéről


title: 2009/492/EK: A Bizottság határozata ( 2009. június 22. ) a ragadós száj- és körömfájás elleni kampány Közösségen kívüli támogatása céljából a 911100MTF/INT/003/EGK (TFEU 970089129) vagyonkezelői alaphoz történő közösségi pénzügyi hozzájárulásról

text:
               26.6.2009

               HU

               Az Európai Unió Hivatalos Lapja

               L 164/64

      A BIZOTTSÁG HATÁROZATA

   (2009. június 22.)
   a ragadós száj- és körömfájás elleni kampány Közösségen kívüli támogatása céljából a 911100MTF/INT/003/EGK (TFEU 970089129) vagyonkezelői alaphoz történő közösségi pénzügyi hozzájárulásról
   (2009/492/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 13. cikkére,
   mivel:

               (1)

               A 90/424/EGK határozat megállapítja a különleges állat-egészségügyi intézkedésekhez történő közösségi pénzügyi hozzájárulásra irányadó eljárást. Ezen intézkedések magukban foglalják a ragadós száj- és körömfájás elleni kampányt is. Az említett határozat előírja, hogy közösségi pénzügyi hozzájárulás biztosítható a Közösség által meghozott minden olyan intézkedés számára, mely a ragadós száj- és körömfájás elleni kampány Közösségen kívüli támogatására – különösen a Közösségen belüli veszélyeztetett területek védelmére – irányul.

               (2)

               Az 1950-es évek második felében a Közösségben és a szomszédos országokban kialakult nagyobb ragadós száj- és körömfájás járványokat követően létrehozták az ENSZ Élelmezési és Mezőgazdasági Szervezete (FAO) ragadós száj- és körömfájás elleni védekezésre létrehozott európai bizottságát (EUFMD).

               (3)

               Az 1960-as években – a ragadós száj- és körömfájás egzotikus törzsei Európába történő behurcolásának növekvő veszélye miatt – az EUFMD tagországai felkérést kaptak, hogy hozzanak létre vagyonkezelői alapot, melynek segítségével a Balkánon, vagyis a betegség fő belépési útvonalán sürgősségi intézkedéseket lehet végrehajtani. Ezt az alapot később felosztották egyrészt az azon tagországok által támogatott 911100/MTF/003/EGK alapra, melyek egyúttal a Közösség tagállamai is voltak, másrészt az azon EUFMD tagországok által támogatott 909700/MTF/004/MUL alapra, melyek akkoriban nem voltak, illetve jelenleg sem tagállamai a Közösségnek.

               (4)

               A 90/423/EGK tanácsi irányelv (2) 4. cikke értelmében 1991-ben megszüntették a ragadós száj- és körömfájás elleni profilaktikus vakcinázást a Közösségen belül.

               (5)

               A ragadós száj- és körömfájás elleni védekezésre irányuló közösségi intézkedésekről szóló, 2003. szeptember 29-i 2003/85/EK tanácsi irányelv (3) újból megerősítette a profilaktikus vakcinázás tilalmát, ugyanakkor kiterjesztette a ragadós száj- és körömfájás elleni sürgősségi vakcinázás lehetőségét.

               (6)

               1992 óta különösen a Közösségnek az endémiásan fertőzött harmadik országokkal határos részeiről jelentettek számos ragadós száj- és körömfájás-kitörést, valamint 2001-ben súlyos járvány lépett fel egyes tagállamokban; e tényezők miatt a betegséget illetően nagyfokú tudatosságra és felkészültségre van szükség, beleértve a nemzetközi együttműködést is.

               (7)

               Ezenkívül az elmúlt években a tagállamokkal határos harmadik országokban járványkitöréseket, sőt, egyes esetekben súlyos járványokat regisztráltak, melyek a betegségre fogékony közösségi állatállomány egészségügyi állapotát fenyegethetik.

               (8)

               Az új vírustopotípusok megjelenésének, valamint a védőintézkedések regionális szintű gyengülésének figyelembevételével a Közösség – az EUFMD-vel szoros együttműködésben és a 911100/MTF/003/EGK vagyonkezelői alap felhasználásával – sürgősségi vakcinázási kampányokat támogatott Törökországban és a Kaukázuson túli területeken.

               (9)

               Az Európai Közösség és az Egyesült Nemzetek 2003. április 29-én pénzügyi és adminisztratív keretmegállapodást írt alá, mely biztosította az Európai Közösségek Bizottsága és az ENSZ Élelmezési és Mezőgazdasági Szervezete között 2003. július 17-én aláírt megállapodáshoz szükséges környezetet.

               (10)

               A Közösségnek az ENSZ Élelmezési és Mezőgazdasági Szervezetével, különösen a FAO ragadós száj- és körömfájás elleni védekezésre létrehozott európai bizottsága által folytatott tevékenység tekintetében történő együttműködésről szóló, 2005. június 13-i 2005/436/EK bizottsági határozattal (4) összhangban a Bizottság megkötötte „az EK által támogatott, a FAO ragadós száj- és körömfájás elleni védekezésre létrehozott európai bizottsága által végzett állandó tevékenységekről szóló MTF/INT/003/EGK911100 (TFEU970089129) végrehajtási megállapodást”, melyet 2005. szeptember 1-jén írtak alá és 2005. január 1. és 2008. december 31. között alkalmaztak.

               (11)

               Helyénvaló megújítani a végrehajtási megállapodást és meghatározni a Közösségnek a 911100MTF/INT/003/EGK vagyonkezelői alaphoz való hozzájárulását.

               (12)

               Figyelembe véve az Európai Unió 2004. és 2007. évi bővítését, helyénvaló a közösségi hozzájárulást négyéves időszakra legfeljebb 8 000 000 EUR-ban meghatározni. A vagyonkezelői alap 2009-es költségvetésének egyrészt pénzeszközeinek 2008. december 31-i záróegyenlegéből, másrészt olyan mértékű közösségi hozzájárulásból kell összetevődnie, hogy az összeg USD-ban 2 000 000 millió EUR-val egyenértékű legyen. Ezt követően a kiadásokat éves átutalások révén kell fedezni.

               (13)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   1. cikk
   (1)   A 911100MTF/INT/003/EGK (TFEU 970089129) vagyonkezelői alap (a továbbiakban: a vagyonkezelői alap) 2008. december 31-i mérlegét 677 855 EUR összegben határozzák meg.
   (2)   2009. január 1-jétől a Közösségnek a vagyonkezelői alaphoz történő pénzügyi hozzájárulását a 2009. január 1-jétől kezdődő négyéves időszakra legfeljebb 8 000 000 EUR összegben határozzák meg.
   (3)   A (2) bekezdésben említett összeg első részlete 2009-re az alábbiakból tevődik össze:

               a)

               az (1) bekezdésben említett mérleg; valamint

               b)

               olyan mértékű közösségi hozzájárulás, hogy az összeg USD-ban 2 000 000 millió EUR-val egyenértékű legyen.

         (4)   A vagyonkezelői alap 2009., 2010., 2011. és 2012. évben felmerült kiadásait a 2010-ben, 2011-ben, 2012-ben illetve 2013-ban fizetendő éves közösségi hozzájárulások révén fedezik. E hozzájárulások kifizetésére azonban a közösségi költségvetésében rendelkezésre álló pénzeszközök meglétének függvényében kerül sor.
   (5)   A (4) bekezdésben említett éves közösségi hozzájárulások a ragadós száj- és körömfájás elleni védekezésre létrehozott európai bizottság (EUFMD) által – vagy a végrehajtó bizottság éves ülésére, vagy az EUFMD kétéves általános ülésszakára – készített pénzügyi jelentésen alapulnak, melyet az Élelmezési és Mezőgazdasági Szervezet (FAO) szabályaival összhangban részletes dokumentáció támaszt alá.
   2. cikk
   (1)   Az Európai Bizottság, valamint az ENSZ Élelmezési és Mezőgazdasági Szervezete között 2009. január 1-jei kezdettel négyéves időszakra végrehajtási megállapodás jön létre a vagyonkezelői alap felhasználásáról és működéséről.
   (2)   A vagyonkezelői alapot a Bizottság és az EUFMD közösen működtetik, az (1) bekezdésben említett végrehajtási megállapodással összhangban.

      Kelt Brüsszelben, 2009. június 22-én.

            a Bizottság részéről

         Androulla VASSILIOU

            a Bizottság tagja

      (1)  HL L 224., 1990.8.18., 19. o.

      (2)  HL L 224., 1990.8.18., 13. o.

      (3)  HL L 306., 2003.11.22., 1. o.

      (4)  HL L 151., 2005.6.14., 26. o.


title: E1. határozat ( 2009. június 12. ) a 987/2009/EK európai parlamenti és tanácsi rendelet 4. cikkében említett elektronikus úton történő adatcserével kapcsolatos átmeneti időszakra vonatkozó gyakorlati rendelkezésekről (EGT-vonatkozású és az EK–Svájc-megállapodást érintő szöveg)

text:
               24.4.2010

               HU

               Az Európai Unió Hivatalos Lapja

               C 106/9

         E1. HATÁROZAT
   (2009. június 12.)
   a 987/2009/EK európai parlamenti és tanácsi rendelet 4. cikkében említett elektronikus úton történő adatcserével kapcsolatos átmeneti időszakra vonatkozó gyakorlati rendelkezésekről
   (EGT-vonatkozású és az EK–Svájc-megállapodást érintő szöveg)
   2010/C 106/03
   A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (1) 72. cikkének a) pontjára, amelynek értelmében az igazgatási bizottság foglalkozik valamennyi igazgatási jellegű, illetve a 883/2004/EK rendelet és a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (2) rendelkezéseiből eredő értelmezési kérdéssel,
   tekintettel a szociális biztonsági rendszerek koordinálásáról szóló 883/2004/EK rendelet 72. cikkének d) pontjára, amelynek értelmében az igazgatási bizottság a lehető legnagyobb mértékben ösztönzi az új technológiák alkalmazását,
   tekintettel a 987/2009/EK rendelet 4. cikkére, amelynek értelmében „az intézmények vagy a kapcsolattartó szervezetek közötti adattovábbítás elektronikus úton történik”, és „az igazgatási bizottság megállapítja a dokumentumok és a strukturált elektronikus dokumentumok szerkezetét, tartalmát, formátumát és a kicserélésükre vonatkozó részletes megállapodásokat”,
   tekintettel a 987/2009/EK rendelet átmeneti időszakra vonatkozó 95. cikkére, amely megállapítja, hogy az „… elektronikus úton történő adatcsere alkalmazása tekintetében az egyes tagállamok átmeneti időszakot vehetnek igénybe”, valamint azt, hogy „ez az átmeneti időszak nem haladhatja meg a végrehajtási rendelet hatálybalépése időpontjától számított 24 hónapot”,
   mivel:

               (1)

               A 987/2009/EK rendelet 95. cikke felhatalmazza az igazgatási bizottságot arra, hogy az alaprendelet és a végrehajtási rendelet alkalmazásához szükséges adatcsere biztosítása céljából meghatározza a szükséges átmeneti időszakokra vonatkozó gyakorlati szabályokat.

               (2)

               Az intézmények által az átmeneti időszak során alkalmazandó alapelveket egyértelművé kell tenni.

               (3)

               Várható, hogy az új rendeletek hatálybalépésének időpontját követően még mindig számos olyan, feldolgozás alatt álló kérelem lesz, amelyek esetében a jogosultság a szóban forgó időpont előtt, az 1408/71/EGK tanácsi rendelet (3) alapján keletkezett, továbbá várható, hogy ezekkel a kérelmekkel kapcsolatban az javasolt, hogy az információcsere általában az 1408/71/EGK rendeletben és az 574/72/EGK tanácsi rendeletben (4) foglalt eljárásokon, többek között az E jelű formanyomtatványok használatán alapuljon.

               (4)

               A 987/2009/EK rendelet 94. cikkének (1) bekezdéséből következik, hogy az előző preambulumbekezdés szerinti körülmények között „kettős megállapításra” kerülhet sor, és a kedvezményezett a magasabban megállapított összegben részesülhet.

               (5)

               A gyakorlatban azonban az esetek döntő többségében – vagy akár az összes esetben – a korábbi rendeletek alapján megállapított összeget az új rendeletek alkalmazása nem fogja növelni. Ennek megfelelően úgy tekintendő, hogy e körülmények között irreális elvárni az intézményektől, hogy az 574/72/EGK és a 987/2009/EK rendelet alapján az eljárásokat kétszer is lefolytassák.

               (6)

               A H1. határozat (5) 5. pontja tisztázza a 883/2004/EK és a 987/2009/EK rendelet hatálybalépése előtt kiadott igazolások (E jelű formanyomtatványok) és az európai egészségbiztosítási kártya (ideértve az ideiglenes helyettesítő igazolásokat is) státusát.

               (7)

               Az átmeneti időszakon belül teljes mértékben a tagállamoktól függ annak eldöntése, hogy mikor állnak készen a szociális biztonságra vonatkozó információk elektronikus adatcseréjéhez (EESSI) való teljes vagy szektoronkénti csatlakozásra.
               A 883/2004/EK rendelet 71. cikkének (2) bekezdésében megállapított feltételekkel összhangban eljárva,

         A KÖVETKEZŐKÉPPEN HATÁROZOTT:

               1.

               Az átmeneti időszak során az irányadó elv az intézmények közötti jó gyüttműködés, a pragmatizmus és a rugalmasság. A legfontosabb szempont pedig mindenekelőtt a zavartalan átmenet garantálása az új rendelet alapján jogaikat gyakorló állampolgárok számára.

               2.

               A 883/2004/EK rendelet és a 987/2009/EK rendelet hatálybalépésének időpontjától az 1408/71/EGK rendeleten és az 574/72/EGK rendeleten alapuló E jelű formanyomtatványokat a strukturált elektronikus dokumentumok (SED) papíralapú változatai váltják fel.

               3.

               A 2. pont ellenére azok a tagállamok, amelyeknek vannak E jelű formanyomtatványokat létrehozó nemzeti elektronikus alkalmazásaik, vagy amelyeknek vannak olyan érvényben lévő elektronikus adatcseréik (például Build projektek), amelyek e határidőn belül ésszerűen nem módosíthatók, azokat továbbra is alkalmazhatják az átmeneti időszak során, mindaddig, amíg a polgárok új rendeletek szerinti jogait teljes mértékben garantálják.

               4.

               Az intézmények az átmeneti időszak során minden esetben elfogadják egy másik intézmény által kiadott, bármely dokumentumon szereplő lényeges információkat, még akkor is, ha az elévült formátumon, tartalmon vagy struktúrán alapul. Az érintett polgár jogait illető kétségek esetén az intézmény a jó együttműködés szellemében felveszi a kapcsolatot a kiállító intézménnyel.

               5.

               A H1. határozat 5. pontjában foglaltaknak megfelelően a 883/2004/EK és a 987/2009/EK rendelet hatálybalépésének időpontja előtt kiállított E jelű formanyomtatványok, dokumentumok és európai egészségbiztosítási kártyák (ideértve az ideiglenes helyettesítő igazolásokat is) továbbra is érvényesek maradnak, és más tagállamok hatóságai azokat még a szóban forgó időpontot követően is figyelembe veszik azok érvényességi idejének lejártáig, illetve amíg azokat vissza nem vonják, vagy fel nem váltják a 883/2004/EK és a 987/2009/EK rendelet alapján kiállított vagy továbbított dokumentumokkal.

               6.

               Az egyes tagállamok a szociális biztonságra vonatkozó információk elektronikus adatcseréjének (EESSI) végrehajtása során rugalmas, szakaszos, szektoronkénti megközelítést alkalmazhatnak, miután a tagállam a hozzáférési pont(ok)on keresztül képessé válik az EESSI alkalmazására. Egy-egy tagállam dönthet úgy is, hogy csak akkor csatlakozik az EESSI-hez, ha annak alkalmazására már valamennyi szektorában képes.

               7.

               Az „EESSI-képesség” azt jelenti, hogy az érintett szektor/hozzáférési pont az adott szektorban minden üzenetet küldhet és fogadhat más tagállamok hozzáférési pontjaira, illetve hozzáférési pontjairól.

               8.

               Az arra vonatkozó információkat, hogy a különböző tagállamok egyes szektorai az EESSI-hez vannak-e csatlakoztatva, a nemzeti intézmények számára hozzáférhető lista tartalmazza, és ezek az EESSI-könyvtárban is szerepelnek. A tagállamok a csatlakoztatás időpontja előtt ennek megfelelően írásban tájékoztatják az igazgatási bizottságot.

               9.

               Az átmeneti időszak során egy adott szektoron belüli két tagállam közötti információcsere vagy az EESSI keretében, vagy az EESSI-n kívül folytatódik; a kettő nem ötvözhető, mindez nem jelenti azon kétoldalú megállapodások sérelmét, amelyek például közös tesztelésre vagy képzésre vagy hasonló célokra vonatkoznak.

               10.

               A papíralapú egységes elektronikus dokumentumok igazgatási bizottság által megállapításra kerülő egységesített formátumát az intézmények rendelkezésére kell bocsátani.

               11.

               Ezt a határozatot ki kell hirdetni az Európai Unió Hivatalos Lapjában. Ezt a határozatot a 987/2009/EK rendelet hatálybalépésének napjától kell alkalmazni.

            az igazgatási bizottság elnöke

         Gabriela PIKOROVÁ

      (1)  HL L 166., 2004.4.30., 1. o.

      (2)  HL L 284., 2009.10.30., 1. o.

      (3)  HL L 149., 1971.7.5., 2. o.

      (4)  HL L 74., 1972.3.27., 1. o.

      (5)  Lásd e Hivatalos Lap 13. oldalát.


title: 2012/193/EU: A Tanács határozata ( 2012. március 13. ) az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség közötti, ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló megállapodásnak az Unió nevében történő megkötéséről

text:
               13.4.2012

               HU

               Az Európai Unió Hivatalos Lapja

               L 103/3

         A TANÁCS HATÁROZATA
   (2012. március 13.)
   az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség közötti, ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló megállapodásnak az Unió nevében történő megkötéséről
   (2012/193/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 74., 77. és 79. cikkére, összefüggésben a 218. cikk (6) bekezdés a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A Bizottság 2006. május 15-i felhatalmazását követően az Izlandi Köztársasággal, a Liechtensteini Hercegséggel, a Norvég Királysággal és a Svájci Államszövetséggel ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló tárgyalások lezárultak.

               (2)

               Az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség közötti, ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló megállapodást (a „megállapodás”) – a 2012/192/EU tanácsi határozattal (1) összhangban és figyelemmel a megkötésére, 2011. szeptember 22-én az Európai Unió nevében aláírták.

               (3)

               A megállapodást meg kell kötni.

               (4)

               Az Európai Unióról szóló szerződéshez és az Európai Unió működéséről szóló szerződéshez csatolt, az Európai Unió keretébe beillesztett schengeni vívmányokról szóló jegyzőkönyv, valamint Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozat (2) értelmében e határozat az Egyesült Királyság helyzetét nem érinti.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, az Európai Unió keretébe beillesztett schengeni vívmányokról szóló jegyzőkönyv, valamint Írországnak a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozat (3) értelmében e határozat Írország helyzetét nem érinti.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv értemében e határozat Dánia helyzetét nem érinti,

         ELFOGADTA EZT A HATÁROZATOT:
   1. cikk
   Az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség közötti, ezen államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről szóló megállapodást („megállapodás”) és az ahhoz csatolt együttes nyilatkozatot a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodás 7. cikkének (4) bekezdésében előírt jóváhagyási okmánynak az Unió nevében történő letétbe helyezésére jogosult személy(eke)t, hogy kifejezésre juttassa az Unió egyetértését azzal, hogy a megállapodás rá nézve kötelező.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2012. március 13-án.

            a Tanács részéről

            az elnök

         M. VESTAGER

      (1)  Lásd e Hivatalos Lap 1. oldalát.

      (2)  HL L 131., 2000.6.1., 43. o.

      (3)  HL L 64., 2002.3.7., 20. o.
    ---documentbreak---

               13.4.2012

               HU

               Az Európai Unió Hivatalos Lapja

               L 103/4

         MEGÁLLAPODÁS
   az Európai Unió, valamint az Izlandi Köztársaság, a Liechtensteini Hercegség, a Norvég Királyság és a Svájci Államszövetség között, az utóbbi államoknak az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok munkájában való részvételéről
   Az EURÓPAI UNIÓ,
   valamint
   AZ IZLANDI KÖZTÁRSASÁG,
   a továbbiakban: Izland,
   A LIECHTENSTEINI HERCEGSÉG,
   a továbbiakban: Liechtenstein,
   A NORVÉG KIRÁLYSÁG,
   a továbbiakban: Norvégia és
   A SVÁJCI ÁLLAMSZÖVETSÉG,
   a továbbiakban: Svájc,
   a továbbiakban együttesen: a társult államok,
   TEKINTETTEL az Európai Unió Tanácsa, valamint az Izlandi Köztársaság és a Norvég Királyság között, ezen államoknak a schengeni vívmányok végrehajtására, alkalmazására és fejlesztésére irányuló társulásáról szóló, 1999. május 18-án kötött megállapodásra (a továbbiakban: az Izlanddal és Norvégiával kötött megállapodás),
   TEKINTETTEL az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló, 2004. október 26-án aláírt megállapodásra (a továbbiakban: a Svájccal kötött társulási megállapodás),
   TEKINTETTEL az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló, 2008. február 28-án aláírt jegyzőkönyvre (a továbbiakban: a Liechtensteinnel kötött társulási jegyzőkönyv),
   TEKINTETTEL az Európai Unió Tanácsa és az Izlandi Köztársaság, valamint a Norvég Királyság között az Európai Bizottságot annak végrehajtó hatásköreinek gyakorlásában segítő bizottságokról szóló, 1999. május 18-án levélváltás formájában kötött megállapodásra,
   TEKINTETTEL az Európai Unió Tanácsa és a Svájci Államszövetség közötti, az Európai Bizottságot annak végrehajtó hatásköreinek gyakorlásában segítő bizottságokról szóló, 2004. október 26-án levélváltás formájában aláírt megállapodásra,
   TEKINTETTEL az Európai Bizottságot végrehajtási hatásköreinek gyakorlásában segítő bizottságokban való részvételről szóló, a Liechtensteinnel kötött társulási jegyzőkönyvhöz fűzött, 2008. február 28-án aláírt nyilatkozatra,
   FIGYELEMBE VÉVE, hogy a schengeni vívmányoknak az Európai Bizottság (a továbbiakban: a Bizottság) által végrehajtási hatáskörei gyakorlása során elfogadott olyan új jogi aktusai és intézkedései, amelyeknél az e megállapodásban meghatározott eljárásokat alkalmazta, egyidejűleg az Európai Unió, annak érintett tagállamai, valamint a társult államok esetében is alkalmazandók,
   FIGYELEMBE VÉVE annak szükségességét, hogy biztosítani kell a schengeni vívmányok új jogi aktusainak vagy intézkedéseinek alkalmazását és egységes végrehajtását, amely megkívánja a társult államoknak a Bizottságot végrehajtási hatásköreinek gyakorlásában segítő bizottságok munkájában való részvételétolyan esetekben, amikor a schengeni vívmányok fejlesztését megvalósító jogi aktusokra vagy intézkedésekre vonatkozó határozatok születnek,
   MIVEL a társulási megállapodások nem tartalmaznak részletes szabályokat a társult államoknak a Bizottságot végrehajtási hatáskörei gyakorlásában segítő bizottságok munkájában való részvételére vonatkozóan olyan esetekben, amikor a schengeni vívmányok fejlesztését megvalósító jogi aktusokra vagy intézkedésekre vonatkozó határozatok születnek,
   MIVEL az Izlandi Köztársaságnak, a Norvég Királyságnak és a Liechtensteini Hercegségnek a Bizottságot a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelvben (1) meghatározott végrehajtási hatáskörei gyakorlásában segítő bizottságban való részvételéről az Európai Gazdasági Térségről szóló megállapodás rendelkezik, míg a Svájci Államszövetség említett bizottságban való részvételéről a Svájccal kötött társulási megállapodáshoz csatolt levélváltás rendelkezik,
   A KÖVETKEZŐKBEN ÁLLAPODTAK MEG:
   1. cikk
   E megállapodás a schengeni vívmányokat módosító, illetve az e vívmányokra építő jogi aktusokra és intézkedésekre vonatkozik, amelyeket a Bizottság a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlása során fogad el.
   2. cikk
   1.   A társult államok megfigyelőként társulnak az e megállapodás mellékletében említett, a Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságok (a továbbiakban: schengeni komitológiai bizottságok) munkájához.
   2.   Amikor a schengeni vívmányokat módosító vagy az e vívmányokra építő új jogi aktus a Bizottságot végrehajtási hatásköreinek gyakorlásában segítő új bizottságot hoz létre, a társult államok a bizottságot létrehozó jogi aktus hatálybalépésének napjától társulnak az említett bizottság munkájához.
   3.   A Bizottság a schengeni komitológiai bizottságok jegyzékét rendszeresen frissíti és közzéteszi az Európai Unió Hivatalos Lapjában.
   3. cikk
   1.   A társult államok képviselői az e cikkben ismertetettek szerint társulnak a schengeni komitológiai bizottságok munkájához.
   2.   A társult államok a schengeni komitológiai bizottságban lehetőséget kapnak arra, hogy:

               —

               olyan problémákat ismertessenek, amelyeket a schengeni vívmányok végrehajtását, alkalmazását vagy fejlesztését érintő adott jogi aktus vagy intézkedés tekintetében tapasztalnak, vagy reagálhassanak a többi küldöttség által tapasztalt problémákra,

               —

               kifejthessék véleményüket az általuk aggályosnak tartott rendelkezések megfogalmazása vagy alakulása, illetőleg végrehajtása tekintetében felmerülő bármely kérdés kapcsán.

         3.   A társult államoknak jogában áll javaslatokat tenni a schengeni komitológiai bizottságokban. Megvitatásuk után e javaslatokat a Bizottság javaslattétel vagy kezdeményezés céljából fontolóra veheti.
   4.   A társult államok nem vesznek részt a schengeni komitológiai bizottságok szavazásában, valamint visszavonulnak, amikor a bizottság szavazni kíván.
   5.   Amikor a schengeni komitológiai bizottságot összehívják, a társult államok az Európai Unió tagállamaival egyidejűleg megkapják a napirendet, azon intézkedések tervezeteit, amelyek kapcsán véleményüket kérik, és valamennyi egyéb vonatkozó munkadokumentumot.
   6.   A schengeni komitológiai bizottságok dokumentumaihoz való nyilvános hozzáférésre vonatkozó elveknek és feltételek megegyeznek a Bizottság dokumentumaihoz való hozzáférésre vonatkozó elvekkel és feltételekkel (2).
   7.   E megállapodás alkalmazásában, valamint a schengeni komitológiai bizottságok eljárási szabályainak meghatározása során hivatkozni kell e cikkre.
   4. cikk
   Amikor a Bizottság a schengeni vívmányokat módosító, illetve az e vívmányokra építő javaslatokat dolgoz ki, nem hivatalosan ugyanolyan módon kéri fel a javaslatok kidolgozásával kapcsolatos tanácsadásra a társult államok szakértőit, mint az Európai Unió tagállamainak (a továbbiakban: a tagállamok) szakértőit.
   5. cikk
   1.   A schengeni vívmányok fejlesztését megvalósító új jogi aktusok és intézkedések elfogadásának jogát az Európai Unió hatáskörrel rendelkező intézményei részére kell fenntartani (3).
   A (3) bekezdésre figyelemmel

               —

               ezek a jogi aktusok és intézkedések az Európai Unió és érintett tagállamai, valamint a társult államok vonatkozásában egyidejűleg lépnek hatályba, kivéve ha e jogi aktusok vagy intézkedések kifejezetten ettől eltérően rendelkeznek,

               —

               ezen jogi aktusoknak és intézkedéseknek az egyes társult államok általi elfogadása jogokat és kötelezettségeket keletkeztet egyrészről az adott társult állam, másrészről az Európai Unió és azon tagállamai között, amelyekre nézve ezek a jogi aktusok és intézkedések kötelezők.

         2.   A társult államokat értesíteni kell az (1) bekezdésben említett olyan jogi aktusok és intézkedések elfogadásáról, amelyekre az e megállapodásban meghatározott eljárásokat alkalmazták.
   Az (1) bekezdésben említett jogi aktusok és intézkedések elfogadásáról a Bizottság Főtitkársága e cikkre hivatkozva értesíti a társult államokat, amennyiben e jogi aktusok és intézkedések elfogadásáról értesítik tagállamokat.
   Amennyiben a Bizottság Főtitkársága az (1) bekezdésben említett jogi aktusok és intézkedések elfogadásáról nem értesíti a tagállamokat, úgy e jogi aktusok és intézkedések elfogadásáról Bizottságnak az érintett jogi aktusok és intézkedések elfogadásáért felelős főigazgatósága értesíti a társult államokat e cikkre hivatkozva.
   3.   Az egyes társult államok függetlenül határoznak arról, hogy elfogadják-e az (1) bekezdésben említett jogi aktusok és intézkedések tartalmát, továbbá hogy végrehajtják-e őket saját belső jogrendjükben. Ezekről a határozatokról az érintett jogi aktusokról vagy intézkedésekről szóló bizottsági értesítést követő harminc napon belül értesítik a Bizottságot.
   Az (1) bekezdésben említett jogi aktusok és intézkedések társult államok általi elfogadása, valamint elfogadásuk elmaradásának következményei tekintetében a következő rendelkezéseket kell alkalmazni:

               —

               Izland és Norvégia – az Izlanddal és Norvégiával kötött társulási megállapodás 8. cikke,

               —

               Svájc – a Svájccal kötött társulási megállapodás 7. cikke,

               —

               Liechtenstein – a Liechtensteinnel kötött társulási jegyzőkönyv 5. cikke.

         6. cikk
   1.   Ami az e megállapodás végrehajtásával kapcsolatos adminisztratív költségeket illeti, a társult államok bruttó hazai terméküknek az összes részt vevő állam bruttó hazai termékéhez viszonyított százalékával összhangban, évente 500 000 EUR összeggel hozzájárulnak az Európai Unió általános költségvetéséhez, azzal, hogy ez az összeg az Európai Unió inflációs rátájának megfelelően évente kiigazításra kerül.
   Ezen 500 000 EUR összeget levélváltás formájában kell kiigazítani, amennyiben a társult államok részvételével működő schengeni komitológiai bizottságok számának alakulása, illetve az ülések gyakorisága úgy kívánja.
   2.   A schengeni komitológiai bizottságok ülésein részt vevő képviselők utazási költségei nem kerülnek megtérítésre.
   7. cikk
   1.   E megállapodás letéteményese az Európai Unió Tanácsának főtitkára.
   2.   Az Európai Unió és a társult államok saját eljárásuknak megfelelően jóváhagyják e megállapodást.
   3.   E megállapodás hatálybalépéséhez az Európai Unió és legalább egy társult állam jóváhagyása szükséges.
   4.   E megállapodás az Európai Unió és az érintett társult állam között a vonatkozó jóváhagyási vagy ratifikációs okmány letéteményesnél történő letételét követő második hónap első napján lép hatályba.
   5.   Liechtenstein tekintetében e megállapodás csak akkor lép hatályba, amikor a Liechtensteinnel kötött társulási jegyzőkönyv hatályba lépett.
   8. cikk
   1.   Norvégia, illetve Izland tekintetében e megállapodás akkor szűnik meg, amikor az Izlanddal, illetve Norvégiával kötött társulási megállapodás megszűnik.
   2.   Svájc tekintetében e megállapodás akkor szűnik meg, amikor a Svájccal kötött társulási megállapodás megszűnik.
   3.   Liechtenstein tekintetében e megállapodás akkor szűnik meg, amikor a Liechtensteinnel kötött társulási jegyzőkönyv megszűnik.
   4.   A megszűnésről értesíteni kell a letéteményest.
   9. cikk
   E megállapodás és az együttes nyilatkozat egyetlen eredeti példányban, angol, bolgár, cseh, észt, dán, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, izlandi és norvég nyelven készült, amely szövegek mindegyike egyaránt hiteles.

      Съставено в Брюксел на двадесет и втори септември две хиляди и единадесета година.
      Hecho en Bruselas, el veintidós de septiembre de dos mil once.
      V Bruselu dne dvacátého druhého září dva tisíce jedenáct.
      Udfærdiget i Bruxelles den toogtyvende september to tusind og elleve.
      Geschehen zu Brüssel am zweiundzwanzigsten September zweitausendelf.
      Kahe tuhande üheteistkümnenda aasta septembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
      Done at Brussels on the twenty-second day of September in the year two thousand and eleven.
      Fait à Bruxelles, le vingt-deux septembre deux mille onze.
      Fatto a Bruxelles, addì ventidue settembre duemilaundici.
      Briselē, divi tūkstoši vienpadsmitā gada divdesmit otrajā septembrī.
      Priimta du tūkstančiai vienuoliktų metų rugsėjo dvidešimt antrą dieną Briuselyje.
      Kelt Brüsszelben, a kétezer-tizenegyedik év szeptember huszonkettedik napján.
      Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
      Gedaan te Brussel, de tweeëntwintigste september tweeduizend elf.
      Sporządzono w Brukseli dnia dwudziestego drugiego września roku dwa tysiące jedenastego.
      Feito em Bruxelas, em vinte e dois de setembro de dois mil e onze.
      Întocmit la Bruxelles la douăzeci și doi septembrie două mii unsprezece.
      V Bruseli dňa dvadsiateho druhého septembra dvetisícjedenásť.
      V Bruslju, dne dvaindvajsetega septembra leta dva tisoč enajst.
      Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
      Som skedde i Bryssel den tjugoandra september tjugohundraelva.
      Gjört í Brussel þann tuttugasta og annan september árið tvö þúsund og ellefu.
      Utferdiget i Brussel den tjueandre september to tusen og elleve.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir hönd lýðveldisins Íslands

         Für das Fürstentum Liechtenstein

         For Kongeriket Norge

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  HL L 281., 1995.11.23., 31. o.

      (2)  Az Európai Parlament és a Tanács 1049/2001/EK rendelete (2001. május 30.) az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.).

      (3)  E megállapodás aláírásának idején ezen jogi aktusok vagy intézkedések Bizottság általi elfogadása a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i európai parlamenti és tanácsi 182/2011/EU rendelet (HL L 55., 2011.2.28., 13. o.) vagy a Bizottságra ruházott végrehajtási hatáskörök gyakorlására vonatkozó eljárások megállapításáról szóló, legutóbb a 2006. július 17-i 2006/512/EK határozattal (HL L 200., 2006.7.22., 11. o.) módosított, 1999. június 28-i 1999/468/EK tanácsi határozattal (HL L 184., 1999.7.17., 23. o.) összhangban történik.
   MELLÉKLET
   Jegyzék az Európai Bizottságot a schengeni vívmányok végrehajtását, alkalmazását és fejlesztését érintő végrehajtási hatásköreinek gyakorlásában segítő bizottságokról:

               —

               a vízumok egységes formátumának meghatározásáról szóló, 1995. május 29-i 1683/95/EK tanácsi rendelettel (1) létrehozott bizottság,

               —

               a Schengeni Információs Rendszer második generációjának (SIS II) létrehozásáról, működtetéséről és használatáról szóló, 2006. december 20-i 1987/2006/EK európai parlamenti és tanácsi rendelettel (2) és a Schengeni Információs Rendszer második generációjának (SIS II) létrehozásáról, működtetéséről és használatáról szóló, 2007. június 12-i 2007/533/IB tanácsi határozattal (3) létrehozott bizottság; e bizottság segíti továbbá az Európai Bizottságot a következő jogszabályok alkalmazásában is:

                           —

                           az Európai Parlament és a Tanács 767/2008/EK rendelete (2008. július 9.) a vízuminformációs rendszerről (VIS) és a rövid távú tartózkodásra jogosító vízumokra vonatkozó adatok tagállamok közötti cseréjéről (VIS-rendelet) (4),

                           —

                           a Tanács 1104/2008/EK rendelete (2008. október 24.) a Schengeni Információs Rendszerről (SIS1+) a Schengeni Információs Rendszer második generációjára (SIS II) történő átállásról (5),

                           —

                           a Tanács 2008/839/IB határozata (2008. október 24.) a Schengeni Információs Rendszerről (SIS1+) a Schengeni Információs Rendszer második generációjára (SIS II) történő átállásról (6),

               —

               a Sirene Kézikönyv módosítási eljárásáról szóló, 2004. február 19-i 2004/201/IB tanácsi határozattal (7) és a Sirene Kézikönyv módosítási eljárásáról szóló, 2004. február 19-i 378/2004/EK tanácsi rendelettel (8) létrehozott, az Európai Bizottságot a Sirene Kézikönyv módosításában segítő bizottság,

               —

               a tagállamok migrációigazgatási szolgálatai részére egy biztonságos, webalapú információs és koordinációs hálózat létrehozásáról szóló, 2005. március 16-i 2005/267/EK tanácsi határozattal (9) létrehozott bizottság,

               —

               a személyek határátlépésére irányadó szabályok közösségi kódexének (Schengeni határ-ellenőrzési kódex) létrehozásáról szóló, 2006. március 15-i 562/2006/EK európai parlamenti és tanácsi rendelettel (10) létrehozott, az Európai Bizottságot a külső határok tekintetében segítő bizottság,

               —

               a Szolidaritás és a migrációs áramlások igazgatása általános program keretében a 2007–2013-as időszakra a Külső Határok Alap létrehozásáról szóló, 2007. május 23-i 574/2007/EK európai parlamenti és tanácsi határozattal (11) létrehozott „Szolidaritás és a migrációs áramlások igazgatása” bizottság,

               —

               a Közösségi Vízumkódex (vízumkódex) létrehozásáról szóló, 2009. július 13-i 810/2009/EK európai parlamenti és tanácsi rendelettel (12) létrehozott bizottság – a vízumbizottság.

      (1)  HL L 164., 1995.7.14., 1. o.

      (2)  HL L 381., 2006.12.28., 4. o.

      (3)  HL L 205., 2007.8.7., 63. o.

      (4)  HL L 218., 2008.8.13., 60. o.

      (5)  HL L 299., 2008.11.8., 1. o.

      (6)  HL L 299., 2008.11.8., 43. o.

      (7)  HL L 64., 2004.3.2., 45. o.

      (8)  HL L 64., 2004.3.2., 5. o.

      (9)  HL L 83., 2005.4.1., 48. o.

      (10)  HL L 105., 2006.4.13., 1. o.

      (11)  HL L 144., 2007.6.6., 22. o.

      (12)  HL L 243., 2009.9.15., 1. o.
 ---documentbreak--- NA ---documentbreak---

               13.4.2012

               HU

               Az Európai Unió Hivatalos Lapja

               L 103/10

         A SZERZŐDŐ FELEK EGYÜTTES NYILATKOZATA A SCHENGENI VÍVMÁNYOK VÉGREHAJTÁSÁRA, ALKALMAZÁSÁRA ÉS FEJLESZTÉSÉRE IRÁNYULÓ KÜLÖNLEGES TÁRSULÁSRÓL
   A szerződő felek együttesen kijelentik, hogy az Izlandi Köztársaságnak, a Liechtensteini Hercegségnek, a Norvég Királyságnak és a Svájci Államszövetségnek a schengeni vívmányok végrehajtására, alkalmazására és fejlesztésére irányuló különleges társulása nem tekinthető jogi vagy politikai precedensnek az Európai Unió és az említett államok közötti együttműködés egyetlen egyéb területe vonatkozásában sem.


title: 2008/305/EK: A Tanács határozata ( 2008. február 18. ) az Európai Közösség és a Panamai Köztársaság között a légi szolgáltatások bizonyos kérdéseiről létrejött megállapodás megkötéséről

text:
               16.4.2008

               HU

               Az Európai Unió Hivatalos Lapja

               L 106/6

         A TANÁCS HATÁROZATA
   (2008. február 18.)
   az Európai Közösség és a Panamai Köztársaság között a légi szolgáltatások bizonyos kérdéseiről létrejött megállapodás megkötéséről
   (2008/305/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben 300. cikke (2) bekezdése első albekezdésének első mondatával, valamint 300. cikke (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére,
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott Panamával egy, a légi szolgáltatások bizonyos kérdéseiről szóló megállapodás (a megállapodás) megkötésére a Bizottságot a meglévő kétoldalú megállapodások egyes rendelkezéseinek egy közösségi megállapodással való felváltása céljából a harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel összhangban.

               (3)

               Az egyezményt az Európai Közösség nevében 2007. október 1-jén írták alá annak későbbi időpontban történő megkötésére figyelemmel.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   (1)   Az Európai Közösség és a Panamai Köztársaság között a légi szolgáltatások bizonyos kérdéseiről létrejött megállapodás a Közösség nevében jóváhagyásra kerül.
   (2)   E megállapodás szövegét (1) csatolták e határozathoz.
   2. cikk
   A Tanács elnöke felhatalmazást kap arra, hogy kijelölje a megállapodás 9. cikkének (1) bekezdésében előírt értesítés megtételére jogosult személyt.

      Kelt Brüsszelben, 2008. február 18-án.

            a Tanács részéről

            az elnök

         D. RUPEL

      (1)  Lásd e Hivatalos Lap 7 oldalát.
    ---documentbreak---

               16.4.2008

               HU

               Az Európai Unió Hivatalos Lapja

               L 106/7

         MEGÁLLAPODÁS
   az Európai Közösség és a Panamai Köztársaság között a légi közlekedés bizonyos kérdéseiről
   AZ EURÓPAI KÖZÖSSÉG
   egyrészről, valamint
   A PANAMAI KÖZTÁRSASÁG
   másrészről
   (a továbbiakban: a szerződő felek),
   MEGÁLLAPÍTVA, hogy egyes, az Európai Közösség számos tagállama és a Panamai Köztársaság között létrejött kétoldalú légiközlekedési megállapodások olyan rendelkezéseket tartalmaznak, amelyek az európai közösségi joggal ellentétesek,
   TUDOMÁSUL VÉVE, hogy az Európai Közösség kizárólagos hatáskörrel rendelkezik számos olyan kérdést illetően, amelyre az Európai Közösség tagállamai és harmadik országok között létrejött kétoldalú légi szolgáltatási megállapodások kiterjedhetnek,
   MEGÁLLAPÍTVA, hogy a közösségi jog szerint a valamely tagállamban székhellyel rendelkező közösségi légi fuvarozóknak joguk van hátrányos megkülönböztetés nélkül hozzáférni az Európai Közösség tagállamai és harmadik országok közötti légi útvonalakhoz,
   TEKINTETTEL az Európai Közösség és egyes harmadik országok között létrejött megállapodásokra, amelyek a közösségi joggal összhangban az ilyen harmadik országok állampolgárai számára lehetővé teszik, hogy az Európai Közösség tagállamai által engedélyezett légi fuvarozó vállalkozásokban tulajdonjogot szerezzenek,
   FELISMERVE, hogy az Európai Közösség tagállamai és a Panamai Köztársaság között létrejött kétoldalú légiközlekedési megállapodások azon rendelkezéseit, amelyek ellentétesek az Európai Közösség jogszabályaival, összhangba kell hozni azokkal az Európai Közösség és a Panamai Köztársaság közötti légi szolgáltatások rendezett jogi hátterének létrehozása és az ilyen légi szolgáltatások folytonosságának fenntartása érdekében,
   MEGÁLLAPÍTVA, hogy az Európai Közösségnek e tárgyalások keretében nem célja az Európai Közösség és a Panamai Köztársaság közötti légi forgalom mértékének növelése, a közösségi légifuvarozók és a Panamai Köztársaság légi fuvarozói közötti egyensúly befolyásolása, vagy a meglévő kétoldalú légiközlekedési megállapodások rendelkezéseinek a forgalmi jogok tekintetében történő módosítása,
   A KÖVETKEZŐKBEN ÁLLAPODTAK MEG:
   1. cikk
   Általános rendelkezések
   (1)   E megállapodás alkalmazásában a tagállamok az Európai Közösség tagállamai. A LACAC-tagállamok a Latin-amerikai Polgári Repülési Bizottság tagállamai.
   (2)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Közösség tagállamainak állampolgáraira való hivatkozásként kell értelmezni.
   (3)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam légi fuvarozóira vagy légitársaságaira való hivatkozásokat az Európai Közösség tagállam által kijelölt légi fuvarozókra vagy légitársaságokra való hivatkozásként kell értelmezni.
   2. cikk
   Kijelölés, engedélyezés és engedély-visszavonás
   (1)   A II. melléklet a), illetve b) pontjában felsorolt cikkek vonatkozó rendelkezései helyébe az e cikk (2) és (3) bekezdésének rendelkezései lépnek az érintett tagállam légifuvarozójának kijelölése, a légifuvarozó részére a Panamai Köztársaság által megadott engedélyek és jogosítványok, valamint a légifuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében. A II. melléklet a), illetve b) pontjában felsorolt cikkek vonatkozó rendelkezései helyébe az e cikk (4) és (5) bekezdésének rendelkezései lépnek a Panamai Köztársaság légi fuvarozójának kijelölése, a légi fuvarozó részére a tagállam által megadott engedélyek és jogosítványok, valamint a légi fuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (2)   A tagállam kijelölésének kézhezvételét követően a Panamai Köztársaság haladéktalanul megadja a megfelelő engedélyeket és jogosítványokat, feltéve, hogy:

               i.

               a légi fuvarozó az Európai Közösséget létrehozó szerződés értelmében a kijelölő tagállamban székhellyel rendelkezik, és a közösségi jognak megfelelő érvényes működési engedéllyel rendelkezik;

               ii.

               a működési engedély kiadásáért felelős tagállam gyakorolja és fenntartja a légi fuvarozó hatékony szabályozási ellenőrzését, valamint az illetékes légiforgalmi hatóságot a kijelölésben egyértelműen meghatározza; valamint

               iii.

               a légi fuvarozó tulajdona és tényleges ellenőrzése közvetlenül vagy többségi tulajdon révén a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van.

         (3)   A Panamai Köztársaságnak jogában áll a tagállam által kijelölt légi fuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               i.

               a légi fuvarozó az Európai Közösséget létrehozó szerződés értelmében a kijelölő tagállamban nem rendelkezik székhellyel, vagy nem rendelkezik az Európai Közösség jogszabályainak megfelelő érvényes működési engedéllyel; vagy

               ii.

               nem a működési engedély kiadásáért felelős tagállam gyakorolja vagy tartja fenn a légi fuvarozó hatékony szabályozási ellenőrzését, valamint az illetékes légiforgalmi hatóság a kijelölésben nincs egyértelműen meghatározva; vagy

               iii.

               a légi fuvarozó tulajdona és tényleges ellenőrzése közvetlenül vagy többségi tulajdon révén nem a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van; vagy

               iv.

               a légifuvarozó a Panamai Köztársaság és egy másik tagállam között létrejött kétoldalú megállapodás alapján már rendelkezik üzemeltetési engedéllyel és a Panamai Köztársaság igazolja, hogy az e megállapodás szerinti forgalmi jogok olyan útvonalon történő gyakorlása, amely érinti az adott másik tagállam egy pontját, megkerülné a forgalmi jogoknak az adott másik megállapodással bevezetett korlátozásait; vagy

               v.

               a légi fuvarozó rendelkezik egy tagállam által kiadott működési engedéllyel és a Panamai Köztársaság és az adott tagállam között nem jött létre kétoldalú légiközlekedési megállapodás, illetve a Panamai Köztársaság által kijelölt légi fuvarozótól az adott tagállam viszonylatában megtagadták a forgalmi jogokat.

         Az e bekezdés szerinti jogának gyakorlása során a Panamai Köztársaság nem tehet az állampolgárság alapján hátrányos megkülönböztetést a közösségi légi fuvarozók között.
   (4)   A Panamai Köztársaság kijelölésének kézhezvétele után a tagállam haladéktalanul megadja a megfelelő engedélyeket és jogosítványokat, feltéve, hogy:

               i.

               a légi fuvarozót a Panamai Köztársaságban alapították; valamint

               ii.

               a Panamai Köztársaság gyakorolja és fenntartja a légi fuvarozó hatékony szabályozási ellenőrzését, valamint felelős annak működési engedélye kiadásáért; valamint

               iii.

               a légi fuvarozó tulajdona és tényleges ellenőrzése közvetlenül vagy többségi tulajdon révén a LACAC-tagállamok és/vagy a LACAC-tagállamok állampolgárai kezében van.

         (5)   A tagállamnak jogában áll a Panamai Köztársaság által kijelölt légi fuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               i.

               a légi fuvarozót nem a Panamai Köztársaságban alapították; vagy

               ii.

               nem a Panamai Köztársaság gyakorolja vagy tartja fenn a légi fuvarozó hatékony szabályozási felügyeletét, vagy nem a Panamai Köztársaság felelős annak működési engedélye kiadásáért; vagy

               iii.

               a légifuvarozó tulajdona és tényleges ellenőrzése közvetlenül vagy többségi tulajdon révén nem a LACAC-tagállamok és/vagy a LACAC-tagállamok állampolgárai kezében van; vagy

               iv.

               a légi fuvarozó a tagállam és egy másik LACAC-tagállam között létrejött kétoldalú megállapodás alapján már rendelkezik üzemeltetési engedéllyel, és a tagállam igazolja, hogy az e megállapodás szerinti forgalmi jogok olyan útvonalon történő gyakorlása, amely érinti az adott másik LACAC-tagállam egy pontját, megkerülné a forgalmi jogoknak az adott másik megállapodással bevezetett korlátozásait.

         3. cikk
   Biztonság
   (1)   A II. melléklet c) pontjában felsorolt cikkek rendelkezései kiegészülnek az e cikk (2) bekezdésének rendelkezéseivel.
   (2)   Ha egy tagállam olyan légifuvarozót jelöl ki, amelynek szabályozási ellenőrzését egy másik tagállam gyakorolja és tartja fenn, a Panamai Köztársaságnak a légi fuvarozót kijelölő tagállam és a Panamai Köztársaság között létrejött megállapodásban foglalt biztonsági rendelkezések szerinti jogai a biztonsági előírásoknak az adott másik tagállam általi elfogadása, végrehajtása és betartása során, valamint az adott légi fuvarozó üzemeltetési engedélye tekintetében ugyanúgy érvényesülnek.
   4. cikk
   A repülőgép-üzemanyagra kivetett illetékek
   (1)   A II. melléklet d) pontjában felsorolt cikkek kiegészülnek az e cikk (2) és (3) bekezdésének rendelkezéseivel.
   (2)   Bármely ellenkező értelmű rendelkezés ellenére, a II. melléklet d) pontjában felsorolt megállapodásokban foglaltak nem akadályozhatják meg a tagállamokat abban, hogy hátrányos megkülönböztetés nélkül adókat, illetékeket, vámokat vagy díjakat vessenek ki a területükön a Panamai Köztársaság által kijelölt légi fuvarozó azon légi járműve által felhasznált üzemanyagra, amely az adott tagállam területének egy pontja és az adott tagállam területének egy másik pontja vagy egy másik tagállam területe között közlekedik.
   (3)   Bármely ellenkező értelmű rendelkezés ellenére, a II. melléklet d) pontjában felsorolt megállapodásokban foglaltak nem akadályozhatják meg a Panamai Köztársaságot abban, hogy hátrányos megkülönböztetés nélkül adókat, illetékeket, vámokat vagy díjakat vessen ki a területén egy tagállam által kijelölt légifuvarozó azon légi járműve által felhasznált üzemanyagra, amely a Panamai Köztársaság területének egy pontja és a Panamai Köztársaság területének egy másik pontja vagy egy másik LACAC-tagállam területe között közlekedik.
   5. cikk
   Viteldíjak
   (1)   A II. melléklet e) pontjában felsorolt cikkek kiegészülnek az e cikk (2) és (3) bekezdésének rendelkezéseivel.
   (2)   Az I. mellékletben felsorolt és a II. melléklet e) pontjában felsorolt rendelkezést tartalmazó megállapodás alapján a Panamai Köztársaság által kijelölt légifuvarozó(k)nak az Európai Közösségen belüli légi útvonalakon közlekedő járataira vonatkozóan kiszabott viteldíjak az európai közösségi jog hatálya alá tartoznak. Az európai közösségi jog megkülönböztetés nélkül kerül alkalmazásra.
   (3)   Az I. mellékletben felsorolt és a II. melléklet e) pontjában felsorolt rendelkezést tartalmazó megállapodás alapján egy tagállam által kijelölt légifuvarozó(k)nak a Panamai Köztársaság és egy másik LACAC-tagállam között közlekedő járataira vonatkozóan kiszabott viteldíjak a vezető árakra vonatkozó panamai jog hatálya alá tartoznak és azokat hátrányos megkülönböztetés nélkül kell alkalmazni.
   6. cikk
   A versenyszabályoknak való megfelelés
   (1)   Az ezzel ellentétes rendelkezések sérelme nélkül az I. mellékletben felsorolt megállapodások semmilyen mértékben sem i. részesíthetik előnyben azoknak a vállalkozások közötti megállapodásoknak, vállalkozások társulásai által hozott döntéseknek vagy összehangolt magatartásoknak az elfogadását, amelyek a versenyt megakadályozzák, torzítják vagy korlátozzák; ii. erősíthetik bármely efféle megállapodás, döntés vagy összehangolt magatartás hatásait; vagy iii. ruházhatják át a felelősséget a versenyt megakadályozó, torzító vagy korlátozó intézkedések meghozataláért.
   (2)   Az I. mellékletben felsorolt megállapodásoknak az e cikk (1) bekezdésével összeegyeztethetetlen rendelkezései nem alkalmazhatók.
   7. cikk
   A megállapodás mellékletei
   E megállapodás mellékletei a megállapodás szerves részét képezik.
   8. cikk
   Felülvizsgálat vagy módosítás
   A szerződő felek kölcsönös megegyezés alapján bármikor felülvizsgálhatják vagy módosíthatják ezt a megállapodást.
   9. cikk
   Hatálybalépés
   Ez a megállapodás azon a napon lép hatályba, amikor a szerződő felek írásban értesítették egymást arról, hogy a megállapodás hatálybalépéséhez szükséges belső eljárásoknak eleget tettek.
   10. cikk
   A szerződés felbontása
   (1)   Ha az I. mellékletben felsorolt valamelyik megállapodás hatályát veszti, e megállapodás minden olyan rendelkezése, amely az I. mellékletben felsorolt szóban forgó megállapodásra vonatkozik, szintén hatályát veszti.
   (2)   Abban az esetben, ha az I. mellékletben felsorolt összes megállapodás hatályát veszti, ez a megállapodás is hatályát veszti.

      FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.
      Kelt Panamavárosban, a kétezer-hetedik év október havának első napján, két-két eredeti példányban angol, bolgár, cseh, dán, észt, finn, francia, görög, holland, lett, lengyel, litván, magyar, máltai, német, olasz, portugál, román, spanyol, svéd, szlovák és szlovén nyelven. Eltérés esetén a spanyol nyelvű szöveg az irányadó.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Панама
         Por la República de Panamá
         Za Panamskou republiku
         For Republikken Panama
         Für die Republik Panama
         Panama Vabariigi nimel
         Για τη Δημοκρατία του Παναμά
         For the Republic of Panama
         Pour la République du Panama
         Per la Repubblica di Panama
         Panamas Republikas vārdā
         Panamos Respublikos vardu
         A Panamai Köztársaság részéről
         Għar-Repubblika tal-Panama
         Voor de Republiek Panama
         W imieniu Republiki Panamy
         Pela República do Panamá
         Pentru Republica Panama
         Za Panamskú republiku
         Za Republiko Panamo
         Panaman tasavallan puolesta
         För Republiken Panama

   I. MELLÉKLET
   A megállapodás 1. cikkében említett megállapodások jegyzéke

               a)

               A Panamai Köztársaság és az Európai Közösség tagállamai között létrejött légiközlekedési megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak:

                           —

                           Légiközlekedési megállapodás a Német Szövetségi Köztársaság és a Panamai Köztársaság között, amelyet Panamá városában 1999. december 13-án írtak alá, a továbbiakban a II. mellékletben: Panama–Németország megállapodás.

                           —

                           Légiszolgáltatási megállapodás a Panamai Köztársaság és a Belga Királyság kormánya között, amelyet Panamá városában 1966. január 12-én írtak alá, a továbbiakban a II. mellékletben: Panama–Belgium megállapodás.

                           —

                           Megállapodás a Spanyol Királyság és a Panamai Köztársaság között, amelyet Panamá városában 2001. augusztus 7-én írtak alá, a továbbiakban a II. mellékletben: Panama–Spanyolország megállapodás.

                           —

                           Jegyzőkönyv az Olasz Köztársaság kormányának és a Panamai Köztársaság kormányának légiforgalmi küldöttsége közötti találkozóról, amelyet Rómában 1970. november 11-én írtak alá, a továbbiakban a II. mellékletben: a Panama–Olaszország jegyzőkönyv.

                           —

                           A Panamai Köztársaság és a Holland Királyság között a területeik között és azokon túl üzemeltetett légiközlekedési szolgáltatások tekintetében létrejött megállapodás, amelyet a Hágában 1995. június 7-én létrejött egyetértési nyilatkozat mellékleteként parafáltak, a továbbiakban a II. mellékletben: a Panama–Hollandia megállapodás.

                           —

                           A Nagy-Britannia és Észak-Írország Egyesült Királyságának kormánya és a Panamai Köztársaság kormánya között létrejött megállapodás, amelyet a Londonban 1997. augusztus 26-án aláírt egyetértési nyilatkozat B. mellékleteként parafáltak, a továbbiakban a II. mellékletben: a Panama–Egyesült Királyság megállapodás.

               b)

               Légiközlekedési megállapodások és egyéb szerződések, amelyeket a Panamai Köztársaság és az Európai Közösség tagállamai parafáltak vagy aláírtak, és amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen.

         II. MELLÉKLET
   Az I. mellékletben felsorolt megállapodásokban szereplő és a megállapodás 2–5. cikkében említett cikkek jegyzéke

               a)

               Megnevezés:

                           —

                           a Panama–Németország megállapodás 3. cikke,

                           —

                           a Panama–Spanyolország megállapodás 3. cikke,

                           —

                           a Panama–Hollandia megállapodás 4. cikke,

                           —

                           a Panama–Egyesült Királyság megállapodás 4. cikke.

               b)

               Az engedélyek és jogosítványok megtagadása, visszavonása, felfüggesztése vagy korlátozása:

                           —

                           a Panama–Németország megállapodás 3. cikke,

                           —

                           a Panama–Belgium megállapodás 9. cikke,

                           —

                           a Panama–Spanyolország megállapodás 4. cikke,

                           —

                           a Panama–Hollandia megállapodás 5. cikke,

                           —

                           a Panama–Egyesült Királyság megállapodás 5. cikke.

               c)

               Szabályozási ellenőrzés:

                           —

                           a Panama–Németország megállapodás 12. cikke,

                           —

                           a Panama–Spanyolország megállapodás 11. cikke.

               d)

               A repülőgép-üzemanyagra kivetett illetékek:

                           —

                           a Panama–Németország megállapodás 6. cikke,

                           —

                           a Panama–Belgium megállapodás 7. cikke,

                           —

                           a Panama–Spanyolország megállapodás 5. cikke,

                           —

                           a Panama–Hollandia megállapodás 10. cikke,

                           —

                           a Panama–Egyesült Királyság megállapodás 8. cikke.

               e)

               Viteldíjak:

                           —

                           a Panama–Németország megállapodás 10. cikke,

                           —

                           a Panama–Belgium megállapodás 5. cikke,

                           —

                           a Panama–Spanyolország megállapodás 7. cikke,

                           —

                           a Panama–Hollandia megállapodás 6. cikke,

                           —

                           a Panama–Egyesült Királyság megállapodás 7. cikke.

         III. MELLÉKLET
   A megállapodás 2. cikkében említett egyéb államok jegyzéke

               a)

               Az Izlandi Köztársaság (az Európai Gazdasági Térségről szóló megállapodás alapján).

               b)

               A Liechtensteini Hercegség (az Európai Gazdasági Térségről szóló megállapodás alapján).

               c)

               A Norvég Királyság (az Európai Gazdasági Térségről szóló megállapodás alapján).

               d)

               A Svájci Államszövetség (az Európai Közösség és a Svájci Államszövetség közötti légiközlekedési megállapodás alapján).


               27.9.2016

               HU

               Az Európai Unió Hivatalos Lapja

               C 353/112

         P8_TA(2015)0194
   Theodoros Zagorakis mentelmi jogának felfüggesztése
   Az Európai Parlament 2015. május 19-i határozata a Theodoros Zagorakis mentelmi jogának felfüggesztésére irányuló kérelemről (II) (2015/2071(IMM))
   (2016/C 353/19)

      Az Európai Parlament,

               —

               tekintettel a Görög Köztársaság Legfelsőbb Bírósága melletti helyettes főügyész által a szaloniki elsőfokú bíróságon folyamatban lévő ΑΒΜ Δ2011/5382, Β2012/564 számú eljárással összefüggésben 2015. március 10-én eljuttatott és 2015. március 25-én a plenáris ülésen bejelentett, a Theodoros Zagorakis mentelmi jogának felfüggesztésére irányuló kérelemre,

               —

               tekintettel arra, hogy Zagorakis úr lemondott az eljárási szabályzat 9. cikkének (5) bekezdése szerint őt megillető, meghallgatáshoz való jogról,

               —

               tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,

               —

               tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én, 2011. szeptember 6-án és 2013. január 17-én hozott ítéletekre (1),

               —

               tekintettel az Görög Köztársaság alkotmányának 62. cikkére,

               —

               tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,

               —

               tekintettel a Jogi Bizottság jelentésére (A8-0151/2015),

               A.

               mivel a Görög Köztársaság Legfelsőbb Bírósága melletti helyettes főügyész egy állítólagos bűncselekmény kapcsán tett lehetséges jogi lépésekkel kapcsolatban kérte Theodoros Zagorakis európai parlamenti képviselő mentelmi jogának felfüggesztését,

               B.

               mivel az Európai Unió kiváltságairól és mentességeiről szóló 7. jegyzőkönyv 9. cikke szerint az Európai Parlament tagjai saját államuk területén az adott állam parlamenti képviselőire vonatkozó mentességet élvezik;

               C.

               mivel a Görög Köztársaság alkotmányának 62. cikke értelmében a parlamenti ciklus alatt a parlamenti képviselőkkel szemben a Parlament előzetes engedélye nélkül vád nem emelhető, nem tartóztathatók le, börtönözhetők be, illetve egyéb módon nem tarthatók fogva;

               D.

               mivel Zagorakis urat azzal vádolják, hogy a PAOK labdarúgó klub akkori elnökeként felelősség terheli a klubnál 2007 és 2012 között történt pénzügyi szabálytalanságokért;

               E.

               mivel az állítólagos bűncselekmény egyértelműen Zagorakis úr PAOK labdarúgó klubnál betöltött elnöki tisztségéhez kötődik, és nem kapcsolódik európai parlamenti képviselői tisztségéhez;

               F.

               mivel az eljárás nem érinti Zagorakis úrnak az Európai Unió kiváltságairól és mentességeiről szóló 7. jegyzőkönyv 8. cikke értelmében vett európai parlamenti képviselői feladatának ellátása során kinyilvánított véleményét vagy leadott szavazatát;

               G.

               mivel nincs ok feltételezni, hogy a büntetőeljárást a képviselőnek szánt politikai kár okozása céljából indították volna (fumus persecutionis), hiszen az több évvel képviselővé válása előtt indult;

               1.

               úgy határoz, hogy felfüggeszti Theodoros Zagorakis mentelmi jogát;

               2.

               utasítja elnökét, hogy haladéktalanul továbbítsa ezt a határozatot és az illetékes bizottság jelentését a Görög Köztársaság Legfelsőbb Bírósága melletti Ügyészségnek és Theodoros Zagorakis-nak.

      (1)  A Bíróság 1964. május 12-i ítélete, Wagner kontra Fohrmann és Krier, 101/63, ECLI:EU:C:1964:28; a Bíróság 1986. július 10-i ítélete, Wybot kontra Faure és társai, 149/85, ECLI:EU:C:1986:310; a Törvényszék 2008. október 15-i ítélete, Mote kontra Európai Parlament, T-345/05, ECLI:EU:T:2008:440; a Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C 163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23.


title: A Tanács határozata (2016. január 15.) az Energiaszabályozók Együttműködési Ügynöksége igazgatási tanácsa három tagjának és három póttagjának kinevezéséről

text:
               20.1.2016

               HU

               Az Európai Unió Hivatalos Lapja

               C 19/6

         A TANÁCS HATÁROZATA
   (2016. január 15.)
   az Energiaszabályozók Együttműködési Ügynöksége igazgatási tanácsa három tagjának és három póttagjának kinevezéséről
   (2016/C 19/02)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Energiaszabályozók Együttműködési Ügynöksége létrehozásáról szóló, 2009. július 13-i 713/2009/EK európai parlamenti és tanácsi rendeletre (1) és különösen annak 12. cikkére,
   mivel:

               (1)

               A 713/2009/EK rendelet előírja, hogy a Tanácsnak az Energiaszabályozók Együttműködési Ügynöksége igazgatási tanácsába öt tagot, valamint azok póttagjait kell kineveznie.

               (2)

               A 713/2009/EK rendelet szerint az igazgatási tanács tagja nem lehet a szabályozók tanácsának tagja is, és az igazgatási tanács tagjainak függetlenül, tárgyilagosan és a közérdeknek megfelelően kell eljárniuk.

               (3)

               A 713/2009/EK rendelet 12. cikkének (1) bekezdése szerint az igazgatási tanács tagjainak és póttagjainak megbízatása négy évre szól, és egyszer megújítható. Az igazgatási tanács működése folyamatosságának biztosítása érdekében azonban az első hivatali idő esetében az igazgatási tanács tagjai és póttagjai felének hivatali ideje hat év volt.

               (4)

               A Tanács a 2009. december 22-i határozatával (2) ezért az igazgatási tanácsba három tagot és három póttagot egy hat éves időtartamra, két tagot és két póttagot pedig egy négy éves időtartamra nevezett ki 2010. január 28-tól kezdődően. A Tanács továbbá a 2013. november 15-i határozatával (3) az igazgatási tanácsba két tagot és három póttagot nevezett ki a 2014. január 28-tól kezdődő négy éves időtartamra.

               (5)

               Tekintettel arra, hogy három tag és két póttag hatéves megbízatása lejár, valamint egy négy évre kinevezett póttag lemondott tisztségéről, a megüresedett helyekre három tagot és három póttagot kell kinevezni,

         ELFOGADTA EZT A HATÁROZATOT:
   1. cikk
   A Tanács az Energiaszabályozók Együttműködési Ügynökségének igazgatási tanácsába a 2016. január 28-án kezdődő négyéves időtartamra az alábbi személyeket nevezi ki taggá:

               —

               Edmund HOSKER, Egyesült Királyság,

               —

               Jeórjosz SZIAMÁSZ, Ciprus,

               —

               Piotr Grzegorz WOŹNIAK, Lengyelország.

         2. cikk
   A Tanács az Energiaszabályozók Együttműködési Ügynökségének igazgatási tanácsába a 2016. január 28-án kezdődő négyéves időtartamra az alábbi személyeket nevezi ki póttaggá:

               —

               Martin HANSEN, Dánia,

               —

               Jurijs SPIRIDONOVS, Lettország.

         3. cikk
   A Tanács az Energiaszabályozók Együttműködési Ügynökségének igazgatási tanácsába a 2016. január 28-án kezdődő kétéves időtartamra az alábbi személyt nevezi ki póttaggá:

               —

               Carlos AGUIRRE CALZADA, Spanyolország.

         4. cikk
   Ezt a határozat az elfogadásának napján lép hatályba.

      Kelt Brüsszelben, 2016. január 15-én.

            a Tanács részéről

            az elnök

         J.R.V.A. DIJSSELBLOEM

      (1)  HL L 211., 2009.8.14., 1. o.

      (2)  A Tanács határozata (2009. december 22.) az Energiaszabályozók Együttműködési Ügynöksége igazgatási tanácsának öt tagja és öt póttagja kinevezéséről (HL C 21., 2010.1.28., 1. o.).

      (3)  A Tanács határozata (2013. november 15.) az Energiaszabályozók Együttműködési Ügynöksége igazgatási tanácsa két tagjának és három póttagjának kinevezéséről (HL C 337., 2013.11.19., 8. o.).